Словотворѣня

Словотворѣня е частьов лингвистикы, наукы о языку, и занимать ся анализов поступох творѣня новых слов. Словотворѣня е важным способом збогачованя словной засобы языка. Новы слова ся творять на основѣ уже екзистуючых в языку, або ся переберають з иншых языкох з приспособлѣньом ку системѣ русинского языка. Познаня принципох словотворѣня е потребне про то, жебы мож посудити, ци нове творене слово з оглядом на языкову систему е справне и вгодне.Василь Ябур, Анна Плїшкова: Сучасный русиньскый списовный язык, сс. 125-135.

Словотворны елементы 
Найменшы части слова, котры мають вызнам называють морфемами. Словотворныма морфемами суть корѣнь, префикс и суфикс.Сабовъ, Евм. Ив.: Грамматика русскаго языка для среднихъ учебныхъ заведеній Подкарпатской Руси, сс. 136-145. Не суть словотворныма морфемами флексии и флективны суфиксы.Жеребило Т. В., с. 382.

Способы словотворѣня
 Абревиация (куртаня):Жеребило Т. В., с. 20. США (Споены Штаты Америкы), бионика (биология + техника).
 Деривация (одводжаня):Жеребило Т. В., с. 88. лѣс, пра-лѣс, лѣс-н-ый.
 Калкованя з чужого языка:Жеребило Т. В., с. 140. газдыня (gazdasszony), мышка (muscula), хмародрап (skyscraper).
 Композиция (складаня):Жеребило Т. В., с. 160. авиапошта, великодержава, высокошколскый.
 Конверзия (слово переходить в иншу часть речи):Жеребило Т. В., с. 161. Божичку (интеръекция зоз субстантива), хворый (субстантив з адъектива). 
 Перебраня з чужого языка:Жеребило Т. В., сс. 107-108. бос (boss), сайт (cite), тикет (ticket), файл (file), филм (film).
 Творѣня словозлук:Жеребило Т. В., сс. 339-340. день-ночь, немастный-несоленый, зубами-нохтями, скок з тычов.

Жерела и одказы
 Жеребило Т. В.: Словарь лингвистических терминов. Изд. 5-е. Назрань: изд-во ООО «Пилигрим», 2010. — 488 с. ISBN 978-5-98993-133-0
 Юрій Панько: Русиньско- русько- україньско- словеньско- польскый словник лінґвістічных термінів. — Пряшов: Русиньска оброда, 1994. ISBN 80-88769-08-6  
 Сабовъ, Евм. Ив.: Грамматика русскаго языка для среднихъ учебныхъ заведеній Подкарпатской Руси.  Ужгород, 1924.
 Василь Ябур, Анна Плїшкова: Сучасный русиньскый списовный язык (высокошкольскый учебник). — Пряшів:  Інштітут русиньского языка і културы Пряшівской універзіты в Пряшові, 2009. ISBN 978-80-555-0046-1
 Доц. ПгДр. Василь ЯБУР, к. н., ПгДр. Анна ПЛЇШКОВА, ПгД., ПгДр. Кветослава КОПОРОВА: Русиньска лексіка... Пряшів: Русин і Народны новинкы,  2007

 Референції 

Катеґорія:Словотворѣня